No totz los que teneban lo títol de rabí exerceban de rabitz. En os textos medievals cristians lo termin rabí tien dos aplicacions diferents: u ye un títol u ye un cargo. Lo títol "rabí" s'atorgaba a chodigos que hesen estudiau la torah y estasen en condicions de fer actividatz pa las que precisaban de conoixencia d'a lei chodiga: Se suposaba que yeran os eruditos, vinclaus dende antigo a los escribans u soferim y dedicaus a lo estudio d'as Sagradas Escrituras y a suya interpretación. Manimenos pocos n'exerceban lo cargo de rabí en una sinoga; beluns dirichiban la oración y canto (ḥazanim), atros exerceban de matachins («rabí de la degüella» u xoḥet), y bi n'heba que amostraban a luenga hebraica a los ninos, feban part de lo tribunal chodigo (betdín) u feban las fayenas propias de lo notario-escribán (sofer).